Thomas Wood (AS Sir Frycheiniog)

Roedd Thomas Wood (21 Ebrill 1777 – 26 Ionawr 1860) yn dirfeddiannwr ac yn wleidydd Torïaidd / Ceidwadol a fu'n cynrychioli Sir Frycheiniog yn Nhŷ'r Cyffredin rhwng 1806-1847.

Roedd Wood yn fab i Thomas Wood a Mary Williams ei wraig, merch ac aeres Syr Edward Williams o Gastell Llangoed.  Derbyniodd ei addysg yn Ysgol Harrow (1788-1795) a Choleg Oriel, Rhydychen (1796). Roedd y teulu wedi caffael ar ystadau sylweddol yn Middleham, Swydd Efrog, Gwernyfed ac yn Littleton ac Astlam ym Middlesex.

Priododd ddwywaith; ei wraig gyntaf oedd y Ledi Caroline Stewart, merch Robert Stewart, Ardalydd 1af Londonderry; bu iddynt 4 mab a 2 ferch.  Bu ei fab y Cyrnol Thomas Wood yn aelod seneddol dros Middlesex. Ei ail wraig oedd y Ledi Frances Pratt, merch Charles Pratt, Iarll 1af Camden.The History of Parliament online WOOD, Thomas (1777-1860), of Gwernyfed Park, Three Cocks, Brec. and Littleton Park, nr. Staines, Mdx.   adalwyd 20 Rhagfyr 2015

Yn 1806 etholwyd Wood yn aelod seneddol etholaeth Sir Frycheiniog. Daliodd y sedd hyd 1847.

Fe'i penodwyd yn Uchel Siryf Sir Frycheiniog ar gyfer 1809-10.Williams, William Retlaw; T20 The parliamentary history of the principality of Wales, from the earliesr times to the present day, 1541-1895  adalwyd 20 Rhagfyr 2015

Bu Wood a'i wraig yn gyfeillgar gydag aelodau'r teulu brenhinol. Bu Siôr IV yn ymweld â'r Woods yng Ngwernyfed a bu aelodau eraill y teulu yn ymwelwyd â hwy yn Littleton.

Bu farw yn 82 oed.

Cyfeiriadau

Categori:Aelodau Seneddol y Deyrnas Unedig dros etholaethau Cymreig
Categori:Aelodau Seneddol Cymru 1832-1835
Categori:Genedigaethau 1777
Categori:Gwleidyddion y 19eg ganrif o Gymru
Categori:Marwolaethau 1860
Categori:Pobl addysgwyd yn Ysgol Harrow